એબીપી ન્યૂઝ અને સીએસડીએસના આ સર્વેમાં ભાજપને પૂર્વ ભારતમાં જબરદસ્ત ફાયદો મળવાનું અનુમાન લગાવવામાં આવ્યું છે, જ્યારે સ્થાનીક પાર્ટીઓના ગઠબંધનને ઉત્તર ભારત અને દક્ષિણ ભારતના કેટલાક રાજ્યોમાં વધારે વોટ મળવાની વાત કહેવામાં આવી રહી છે. સર્વેમાં 2019ના લોકસભા ઈલેક્શનમાં એનડીએને આશરે 37 ટકા, યૂપીએને 31 ટકા જ્યારે અન્ય પાર્ટીઓને 32 ટકા વોટ મળવાનો અંદાજો લગાવવામાં આવી રહ્યો છે. સીટોના આંકડાની વાત કરીએ તો એનડીએને 274, યૂપીએને 164 જ્યારે અન્ય પાર્ટીઓને 105 સીટ્સ મળવાની વાત કહેવામાં આવી છે. આની સાથે જ ચૂંટણી પહેલા જ સર્વેમાં રાહુલ ગાંધીની લોકપ્રિયતામાં વધારો થયો હોવાની વાત સામે આવી છે.